**Årsberetning for Bruråk hestesportsklubb 2024**



**Styrets arbeid i 2024**

Styret har bestått av Julie Leonardsen, June Bjørnvik, Cathrine Nilsen Vold, Helle Bjørnsrud og Sverre Smevik samt vara-medlemmene Silje Stav og Lisa Breivik, ungdomsrepresentantene Sandra Grande Langeng og Hedda Bjørnsrud Tvinnereim og kontrollkomitemedlemmene Ole Hogstad og Else Pettersen.

Klubben ligger jamt på 150-160 medlemmer.

Vi har avholdt 8 styremøter, referatene ligger på hjemmesiden vår, [www.brurak.net](http://www.brurak.net). I tillegg har vi behandlet en rekke saker og henvendelser via e-post og i styregruppen på Facebook. Klubben har fått regodkjenning som veiviserklubb i NRYF.

Styret har vært representert i ulike fora i løpet av året, eksempelvis Trondheim Idrettsråd (Lisa Breivik), Kretsting i Trøndelag Idrettskrets (June Bjørnvik, Cathrine Vold og Sverre Smevik), kvartalsvise møter i Trøndelag idrettskrets (Julie Leonardsen), anleggskonferanse, arrangørkonferanse og krets- og klubblederkonferanse i regi av NRYF (Lisa Breivik, Julie Leonardsen).

2024 har vært et produktivt år og styret i BHSK har samarbeidet tett med BHSK drift AS. Vi har engasjert ekstern regnskapsfører gjennom idrettskretsen og regnskapsfører har brukt året på å sette seg inn i regnskapsrutiner sammen med nåværende styreleder Julie Leonardsen.

Vi har eksempelvis arbeidet med saker vedrørende:

**Vedlikehold/ innkjøp:**

* Det er fortsatt et stort etterslep på vedlikehold i det store ridehuset og på området for øvrig. Vi jobber med å lage et godt verktøy for å sikre nødvendig vedlikehold i form av en handlingsplan og et årshjul (google drive).
* I 2024 har vi fortsatt arbeidet fra 2023 med den nye bunnen i ridehuset (flere lag med sand, spon og salt) og denne har blitt veldig fin.
* Det er bygd nytt vant/ rail i det store ridehuset med luker til hindermateriell. Arbeidet med flere luker fortsetter i 2025.
* Vi har fått container til oppbevaring av hindermateriell (den tilhører Cathrine Vold og skal kun benyttes til dette formålet.
* Det er satt inn nytt vindu i utesekretariatet.
* Oppvaskmaskinen i utekroa er reparert.
* Det er lagt varmekabler i vannrør på toalett 1. etg ridehall for å unngå at vannet fryser, men det fryser fortsatt. Det skal etterisoleres/ evnt flytte rørene i veggen inn i rommet i løpet av våren 2025.
* Det er laget luke i vantet i lille ridehall for oppbevaring av horv og utstyr i samarbeid med BHSK drift.
* Vanningsanlegget i storehallen er reparert/ utarbeidet, men dyser faller likevel ut.
* Det er påbegynt arbeid med ny dommerbod, denne ferdigstilles på nyåret 2025.
* Det er kjøpt inn nytt miksebord og mikrofon.
* Det er kjøpt inn to nye stevne-pc’er.
* Vi har kjøpt ny horv. Halvparten av summen (9.500 kr kom inn via vipps gjennom «julegavespons»).
* Vi har hatt service på ATV.
* Det er kjøpt inn nye stål til horv samt byttet disse.
* Rytterkretsen har kjøpt inn tidtakeranlegg til utlån så vi trenger ikke kjøpe nytt
* Vi har bestilt ny dressurrail og oppbevaringsvogn (vi fikk midler til dette etter tilslag på en søknad om idrettsutstyr til Trondheim kommune), denne betales/ leveres på nyåret i 2025.
* Vi har bestilt ny dør til ridehallen for å unngå frost (den gamle brukes i ny dommerbod), denne betales/ leveres på nyåret i 2025.
* Vi har fått på plass et «kroutvalg»
* Vi har forsøkt å få på plass et «spons/ søknads-utvalg, men har ikke lyktes med dette i 2024. Arbeidet fortsetter i 2025.

**Økonomi/ støtteordninger:**

* det er gjort et omfattende arbeid med søknader om økonomisk støtte. Det er utfordrende økonomiske tider med store prisstigninger samt høyere renter og gebyrer. Det gjør det vanskelig å få tak i sponsorer/ støtte. Det er behov for et utvalg som kan arbeide strategisk med dette.
* Vi har fått bidrag fra Trondheim kommune (aktivitetsmidler, arrangementstøtte), Norges rytterforbund (krafttak for ridebanebunner, støtte til para-klasser, aktivitetsstøtte), Trøndelag rytterkrets (arrangementstøtte TRØNDERSK dressur, bidrag til kursing teknisk personell), Slettås VA teknikk (tømming septikk, hjelp med frossent vann i ridehallen) og en rekke andre nasjonale og lokale sponsorer, blant annet BB. Hesteutstyr, Hooks, Horze, Rytterstore, Drivstua, Dressurstald Louise Almlund, Drivstua gartneri, Cheval de Norvege, Felleskjøpet, Yesbox, Skagen smie og hovslageri, Trøndelag hesteklinikk, J.Unicorn, Rema 1000 Charlottenlund, Stall Kubberød, Agria Dyreforsikring, og Byåsen Trafikkskole.
* Vi har solgt New Holland-traktoren da den hadde behov for store reparasjoner som ville gitt høye kostnader. Vi leier per i dag traktor-tjenester av BHSK Drift som har leaset egen traktor.
* Vi har solgt en gammel horv og har mer utstyr til salgs. Dette legges ut for salg igjen på våren 2025.
* Klubben har per i dag forholdsvis god økonomi, men vi står ovenfor store vedlikeholds- og reparasjonsutgifter i årene som kommer.

**Tettere samarbeid med BHSK drift AS**

* Klubbstyret samarbeider tett med det klubbeide aksjeselskapet BHSK drift AS som drifter stall Bruråk.
* Det er utarbeidet en intensjonsavtale som sikrer partenes samarbeid og tydeliggjør de økonomiske avtalene.
* Det er nedsatt en gruppe (BHSK og BHSK drift) som skal arbeide frem ny leieavtale med gårdeier da den nåværende avtalen utløper i 2026.

**Teknisk personell:**

* Klubben har forholdsvis rikelig med eget teknisk personell:
  + Elisabeth Sveri (SBB1, FBB1 og TD Feltritt)
  + Sverre Smevik (SBB1)
  + Else Pettersen (SD2)
  + Nina Booth (SD2 – oppgradert fra SD1 i 2024)
  + Lisa Breivik (SDA)
  + Sandra Langeng (SSD)
  + Lea Sperle (SSD)
  + Andrea Wesenberg (SSD)
  + Anne Cathrine Menne (Steward 1)
  + Christine Kalseth (Steward 1)
  + Julie Leonardsen (Steward 2)
  + Turid Buvik (DD3 – oppgradert fra DD2 i 2024)
* Klubben har behov for en dressurdommeraspirant, men har ikke lyktes med å få noen til å ta utdanning i 2024.

**Årsberetning for sportsutvalgene:**

**ÅRSBERETNING SPRANG**

Det er avholdt jevnlige treninger med Silje Bjørnvik samt banetreninger med Sverre Smevik gjennom året. Det er avholdt to pay & jump/ banetreninger og tre sprangstevner. I tillegg har Melhus hestesportsklubb arrangert ett sprangstevne hos oss. Videre har vi vært vertskap for en rekke stevner i TRyK rekruttkarusell samt finalen. I 2024 har vi for første gang arrangert «Bruråk summer games» med cuper og Team Challenge. Årets klubbmesterskap hadde to tourer.

**UK/D-stevne** – februar (avlyst grunnet få påmeldte og vinterføre)

**UK/D-stevne m/ finale rekruttkarusell** 15-16.6 (57 + 51 startende)

**UK/D-stevne m/ Bruråk summer games** 24-25.8 (56 + 58 startende)

**UK/D-stevne m/ klubbmesterskap** 9-10.11 (47 + 34 startende)

Totalt: 303 starter i sprang i 2024

Sprangutvalget har bestått av: Sverre Smevik, Sandra Langeng, Ida Borgen, Lea Sperle, Silje Stav, Hedda Bjørnsrud Tvinnereim og Silje Stav.

Klubbens medlemmer blir stadig oppfordret til å komme med ønsker om aktiviteter, både med og uten hest, klasser på stevner, cuper og annet. Det er dessverre få som engasjerer seg, men vi håper at flere kommer med henvendelser og ønsker å bidra i 2025. Medlemmene er likevel flinke til å bidra på stevner.

**Et utvalg av deltakelser og premieringer sprang:**

Det ligger også en rekke informasjon om deltakelse og resultater i våre sosiale medier og i resultatlistene i NRYFstevne.

**Nasjonal, regional og lokal deltakelse**

Vi har flere ryttere som har deltatt på D/ L/ E-stevner og cuper rundt i landet – resultater finnes i NRYFstevne. Ekstra stas var det at Lea Sperle og Ladylover deltok i og ble plassert under Agria Oslo Horseshow!

**Bruråk Summer games**

**Team Challenge**

1. Team Bruråk 3 (Ida Borgen, Tiril Lund-Teigås, Lea Sperle og Viktoria M. Vasslag)

**Summergames-cup Nailash stilcup (80 cm)**

1. Ida Borgen/ Innocent Escape

**Tryk rekruttkarusell**

Lille rekruttkarusell

1. Tiril Lund-Teigås/ Grangeview Ice Man

**Klubbmesterskap 2024**

**Lilletour**

1. Tiril Lund-Teigås/ Grangeview Ice Man
2. Leah Michelsen/ Dandilowe
3. Ida Wold Nekstad/ Asterhofs Josephine

**Storetour**

1. Anita Kumar og Cassidy
2. Ida Borgen og Innocent Escape
3. Ine Stiberg og Rocketman

Vi takker for alle fine runder og er glade for at dere representerer Bruråk hestesportsklubb – masse lykke til i 2025-sesongen, vi heier på dere!

**ÅRSBERETNING DRESSUR**

Det er avholdt jevnlige treninger med Silje Bjørnvik og Louise Almlund Løkken gjennom året. Det har også vært avholdt to programtreninger. Vi har også vært vertskap for bredde/ rekrutteringssamling med Christine Øye i regi av NRYF. I tillegg har Melhus hestesportsklubb arrangert ett dressurstevne hos oss. Vi har vært vertskap for kvalifiseringsstevner til FERD comebackcup og FERD rideskolecup, samt vært arrangør for TRØNDERSK dressur. Videre har vi vært vertskap for en rekke stevner i TRyK rekruttkarusell. Vi gjentok også fjorårets suksess med «rosa sløyfe-stevne» i oktober. Vi har hatt para-klasser på alle stevnene. Årets klubbmesterskap hadde tre tourer.

**UK/D – stevne** (9-10 mars) 88 starter

**D/L – Trøndersk dressurfæstival** (29 april – 1 mai) 154 starter

**D/L – stevne m/ TRØNDERSK** (6-8 september) 151 starter

**UK/D – rosa sløyfe og klubbmesterskap** (26-27 oktober) 87 starter

Totalt: 480 starter i dressur i 2024

Dressurutvalget har bestått av: Julie Leonardsen, June Bjørnvik, og Ane-Kristine Kjølner (vi har søkt etter flere, men foreløpig ikke fått tak i noen).

Klubbens medlemmer blir stadig oppfordret til å komme med ønsker om aktiviteter, både med og uten hest, klasser på stevner, cuper og annet. Det er dessverre få som engasjerer seg, men vi håper at flere kommer med henvendelser og ønsker å bidra i 2025. Klubbens medlemmer har imidlertid vært flinke til å bidra på stevner.

**Et utvalg av deltakelser og premieringer dressur:**

Det ligger også en rekke informasjon om deltakelse og resultater i våre sosiale medier og i resultatlistene i NRYFstevne.

**Unghest/ unghestmesterskap:**

**HM:**

1. plass 6. års – Aurora Drage og Elviras Jellybean
2. plass 7. års – June Bjørnvik og Ringbos Znapchat

**Breeders:**

1. plass 7. års – June Bjørnvik og Ringbos Znapchat
2. plass 6. års – Silje Bjørnvik og New Kid in Town

**Trøndersk dressurfæstival:**

**LB**

1. Ingrid Bentsen/ Savannah

**LA**

1. Martine Vollsjø/ Cambridge

**MC**

1. Ida Nekstad/ Josephine

**PARA**

1. Julie Leonardsen/ Grantender

**MB**

1. June Bjørnvik/ Znapshat

3. Nina Meland/ Zapatero

**MA**

1. Janne Bull Bakk/ Dennis

**Bruråk team challenge:**

To avvåre klubblag endte på toppen av pallen!!!

1. Team Bruråk 1: Ingrid Berntsen/ Savannah, Mathilde Kojen/ Van Trym, Janne Bakk/ Dennis og Kristine Johansen/ Presley
2. Team Bruråk 2: Julie Leonardsen/ Grantender, Ida Nekstad/ Josephine, Matilde Eriksen/ Peter Pan og Martine Vollsjø/ Cambridge

**TRYK rekruttcup:**

Vi har hatt mange ekvipasjer til start gjennom sesongen!

Lilletour

2. Mathilde Eriksen/ Peter Pan

**TRØNDERSK**

Vi hadde flere deltakere til start under TRØNDERSK!

Trøndersk team challenge:

1. Silje Bjørnvik/ Thunder, Julie Leonardsen/ Clash, Mina-Emilie Eriksen/ Peter Pan og Stine Skåle/ Floyd

**Minitour**

1. Mathilde Eriksen/ Peter Pan

**Medium tour**

1. Kristine Johansen/ Presley

3. Martine Vollsjø/ Cambrige

**Norske Hesteraser**

2. Vilde Glørstad/ Dyrhaug Nathalie

**Para-tour**

1. Julie Leonardsen/ Clash

**Store-tour**

3. Nina Meland/ Zapatero

**Klubbmesterskap:**

Vi gratulerer alle våre deltakere i klubbmesterskapet!

Lilletour:

1. Heidi Alanko/ Jaska
2. Matilde Eriksen/ Peter Pan
3. Mathilde Kojen/ Van Trym

Mediumtour:

1. Julie Leonardsen/ Clash
2. Tilde Bjørnvik Loe/ Genepy
3. Ingrid Berntsen/ Savannah

Storetour:

1. Ida Wold Nekstad/ Josephine¨
2. Stine Skåle/ Floyd
3. Martine Vollsjø/ Cambridge

**Andre gratulasjoner og prestasjoner:**

Vilde Glørstad og Dyrhaug Nathalie deltok i NM for fjordhest – de vant BUF 6-års!

Vi har også ekvipasjer som har startet kjøring, feltritt og distanse, samt derby – dere er kjempeflinke! Bilder og gratulasjoner ligger på våre sosiale medier.

Vi takker for alle fine runder og er glade for at dere representerer Bruråk hestesportsklubb – masse lykke til i 2025-sesongen, vi heier på dere!

**Årsberetning andre utvalg:**

**Årsberetning ungdomsutvalg**

Ungdomsutvalget har bestått av Sandra Langeng og Hedda Bjørnsrud Tvinnereim

**2024**:

* Ungdomsrepresentantene har deltatt i styremøter gjenom året 2024, fått bedre innsikt i klubbens styre og deltatt i diskusjoner.

**Arrangementer**:

Ungdomsutvalget har ikke arrangert noe eget, men ønsker å holde sosiale arrangementer i 2025, for eksempel klubbkvelder og temakvelder. Vi tar gjerne imot forslag til andre aktiviteter og ønsker, både med og uten hest.

Vi har fått en økning av ungdommer i BHSK og ser på dette som veldig positivt! Vi oppfordrer både ungdommer og “eldre” ungdommer til å hjelpe hverandre, dele kunnskap og motivere hverandre, uavhengig av gren, nivå og alder.

**Årsberetning baneutvalg**

Baneutvalget har bestått av Nina Meland og Sverre Smevik.

Arbeidet med utbedring av bunn har fortsatt i 2024 (mer sand, spon og salt). BHSK drift har ansvaret for horving/slodding. Underlaget i storehallen holder seg godt.

Vanningsanlegget i storehallen er reparert og BHSK drift har ansvar for vanning og drifter dette automatisk gjennom en app.

Det er satt opp nytt vant/ rail i hele storehallen og det arbeides med å lage luker så hindermateriell kan lagres inni vantet..

Trenere og dommere må få et varmt sted å sitte, arbeid med ny, oppvarmet bod er i gang og ferdigstilles på nyåret 2025.

Lille utebane brukes fortsatt midlertidig til paddocker. Det er ikke estimert noen tidsaspekt for når denne eventuelt tas i bruk som bane igjen da den må dreneres på nytt og få nytt topplag. Per dags dato er det egentlig ikke behov for den som ridebane.

Dugnadsånden kunne vært bedre, så det er utfordrende med slike store løft. De få som stilte på rail/ vant-dugnad gjorde en helt fantastisk jobb ☺

Det er kjøpt inn ny horv til ATV.

Det ble igjen søkt om tilskudd til feltrittbane (AGRIA/NRYF), men fikk dessverre ikke denne gang. Det ble søkt om «krafttak for ridebanebunn» i 2023 og dette ble utbetalt i 2024.

**Årsberetning kroutvalg**

Utvalget ble oppnevnt på tampen av 2024 og har intet å berette per dags dato.

Det er igangsatt opprydding, nedvask og kast av gammel «shit».

Det er behov for å kjøpe inn noe nytt utstyr til kroa (kniver, skjærefjøler, ny kaffetrakter, boller mm). Kroutvalget ber om at det avsettes minst 2500 kr til innkjøp av nødvendig materiell til kroa i budsjett for 2025.

Kroutvalget består av Kristine Brevik, Ella Kvasnes, Helle Bjørnsrud og Taj-Rosita Tørnquist

**Årsberetning sponsor/ søknadsutvalg**

Ingen har meldt seg per dags dato. Det er stort behov for en gruppe som kan jobbe med spons og økonomisk støtte. Per 2022/ 2023/ 2024 og i inngangen av 2025 er det kun Julie Leonardsen som arbeider med dette på vegne av idrettlaget. Leonardsen har ikke lenger mulighet til å gjøre dette arbeidet på egenhånd, men kan støtte/ lære opp en gruppe som kan jobbe med dette fremover. Vi ber interessenter melde seg snarest, idrettslaget er helt avhengig av dette arbeidet for å ha økonomi i fremtiden.

**Styrets økonomiske beretning for 2024 og budsjett 2025:**

**BRURÅK HESTESPORTSKLUBB BUDSJETT/ RESULTAT 2024 OG BUDSJETTFORSLAG 2025**

|  |  |  |  |
| --- | --- | --- | --- |
| **DRIFTSINNTEKTER** | **BUDSJETT 2024** | **REGNSKAP 2024** | **BUDSJETT 2025** |
| 3900 andre driftsrelaterte inntekter | 0 | 151 201  \*salg traktor | 10 000 |
| 3123 sponsorinntekt | 25 000 | 24 500 | 25 000 |
| 3250 arrangement pay&jump/ ride | 10 000 | 500  \*mulig noe er ført på områdeleleie eksterne | 10 000 |
| 3321 stevne, påmelding sprang | 60 000 | 47 745 | 50 000 |
| 3322 stevne, påmelding dressur | 85 000 | 83 940 | 85 000 |
| 3323 inntekter oppstalling | 55 000 | 48 450  \*mulig noe er ført på områdeleleie eksterne | 50 000 |
| 3324 salg kro | 65 000 | 77 235 | 70 000 |
| 3327 andre stevneinntekter/cuper | 10 000 | 15 793,13 | 15 000 |
| 3400 offentlige tilskudd ++ | 1. 000 | 308 773  \*15000 KT for RB er ført her | 150 000 |
| 3410 Tipping/ grasrot | 25 000 | 22 495, 33 | 22 000 |
| 3440 NRYF tilskudd | 160 000  \*KT for RB | 53 758 | 15 000 |
| 3600 ekstern utleie anlegg/ utstyr | 10 000 | 10 800 | 10 000 |
| 3616 områdeleie BHSK Drift | 268 200 | 283 142,80 | 309 944,04 |
| 3911 områdeleie eksterne | 185 000 | 199 360  \*mulige feilføringer | 185 000 |
| 2920 medlemskontingent | 55 000 | 62 721,61 | 60 0000 |
| 3980 Louise-treninger | 115 000 | 104 300 | \*inn/ut 110 000 |
| 3850 Refusjon (drifts andel internett juli-des) |  | 2995 | 6800 |
|  |  |  |  |
| **SUM DRIFTSINNTEKTER** | **1 298 200** | **1 486 413,87** | **1 123 744,04** |

|  |  |  |  |
| --- | --- | --- | --- |
| **DRIFTSKOSTNADER** | **BUDSJETT 2024** | **REGNSKAP 2024** | **BUDSJETT 2025** |
| 4030 startkontingent bet. klubb | -5000 | 0 | -5000 |
| 4110 stevneutgift premier | -85 000 | -89 726, 54  \*noe feilføring snaks/ bespisning TP/ funksjonærer og hører hjemme under innkjøp kro + kontorrekvisita | -85 000 |
| 4112 stevneutgift personell dressur | -45 000 | -53 758  \*fått 25 000 i støtte fra Tr. Kommune og 5000 fra TRYK | -50 000 |
| 4113 stevneutgift personell sprang | -15 000 | -3039 | -10 000 |
| 4115 stevneutgift oppstalling | -5000 | -7845  \*noe er mellomfakturering boksleie drift-klubb | -5000 |
| 4116 stevneutgifter org/ annet | -2500 | -2350, 54 | -2500 |
| 4117 andre kostnader/ innkjøp klubbarrangement | -5000 | -537 | -2500 |
| 4150 innkjøp klubbeffekter | 0 | 0 | 0 |
| 1. Louise-treninger | -115 000 | -102 798 | \*inn/ut -110 000 |
| 4220 Reisestøtte ryttere og teknisk personell | -10 000 | -956 | -15 000 |
| 4300 innkjøp kroa | -35 000 | -18 546, 92 | -35 000 |
| 6010 avskrivinger transportmidler | -22 000 | -23 305 | -24 000 |
| 6300 områdeleie Bruråk gård | -452 228 | -454 284, 52 | -468 000  \*områdeleie + leie festetomt ridehus |
| 1. Lys og varme | -85 000 | -85 343, 03 | -85 000 |
| 6390 annen kostnad lokaler | -3000 | 0 | -3000 |
| 6420 leie datasystemer | -5000 | -11 470  \*Nryfstevne, Equipe og visma | -12 000 |
| 6550 driftsmaterialer | -5000 | -1693,98 | -5000 |
| 6580 idrettsutstyr | -70 000 |  | \*øremerket -70 000 |
| 6545 datautstyr | 0 | -4998  \*innkjøp 2 nye PC | 0 |
| 6600 vedlikehold bygg | -50 000 | -21 656, 99 | -50 000 |
| 6620 vedlikehold utstyr | -10 000 | -5375 | -10 000 |
| 6623 vedlikehold maskiner | -20 000 | -10 301 | - 10 000 |
| 6690 vedlikehold annet | -30 000 | -35 839  \*salt, sand, spon til bane storehall | -40 000 |
| 6700 honorar revisjon/ regnskap | -20 000 | -12 260,75 | -12 400 |
| 6800 kontorrekvisita | -5000 | -279,50 | -5000 |
| 6900 internett | 7000 | -9068, 26  \*drift betaler 2/3 | -10 200 |
| 6999 diverse utgifter, renhold mm | -5000 | \*er ført under vedlikehold annet | -12 000 |
| 7000 drivstoff | -15 000 | -5379,66  \*noe feilført og står under vedlikehold annet | -15 000 |
| 6685 Brøyting | X | -481,25 | -10 000 |
| 7401 kontingent NRYF | -12000 | -9000 | -10 000 |
| 7402 kontingent TRYK | -8000 | -7500 | -8000 |
| 7500 forsikring | -45 000 | -46 533 | -50 000 |
| 7770 gebyr bank/ kort/ vipps | 12 000 | -16 444,43 | -18 000 |
| 7775 gebyr stripetrans. stevne | 3000 | -4518,99 | -5000 |
| **SUM DRIFTSKOSTNADER:** | **1 204 228** | **1 030 925,36** | **1 135 100** |
| **DRIFTSRESULTAT** | **93 972** | **455 488,51** | **-11 355,96** |
|  |  |  |  |
| **FINANSIELLE POSTER** | **BUDSJETT 2024** | **REGNSKAP 2024** | **BUDSJETT 2025** |
| 8040 renteinntekt | 0 | 1141 | 1000 |
| 8056 påminnelsesgebyr | 0 |  | 0 |
| 8140 rente/ lån H.banken | - 115 000 | -126 769 | -98 500  \*lånetid forlenget, lavere avdrag |
| **SUM FINANSIELLE POSTER:** | **-115 000** | **-125 638** | **-97 500** |
| **ÅRSRESULTAT:** | **-21 028**  \*NB! Budsjettert i minus pga bruk av egenkapital | **+ 329 860, 51**  \*NB stort pluss pga spons/ støtte og at en del vedlikeholdskostnader og betaling for ny rail kommer i 2025 | **-108 855,96**  \*NB 70 000 er innkjøp rail for penger fra 2024, reelt tall er **-38 855,96** |

**Til info:**

Regnskapet har gått betydelig i pluss i 2024 (mange av utgiftene planlagt i 2024 kommer i 2025, f. eks utgiftene på varmebod, ny dør, betaling for rail).

Vi kan enten budsjettere i minus i 2025 eller finne en måte å øke inntektene på.

**Valgkomiteens innstilling til styret i Bruråk hestesportsklubb 2026**

Valkomiteen bestående av Ingvild Løvik, Silje Bjørnvik og Jan Letnes har innstilt følgende styre. Sammensetningen følger NIFS lov, NIFs lov § 2-4 om kjønnsfordeling og NIFs lov § 2-5, 2-6 og 2-7 om valgbarhetsbestemmelser.

Leder:  Jan Erik Loe , velges for 2 år

Nestleder: Helene Blakstad,  velges for 2 år

Styremedlem: Sverre Smevik (ikke på valg)

Styremedlem: Martine Vollsjø,  velges for 2 år

Styremedlem: Helle Bjørnsrud (ikke på valg)

Vara: June Bjørnvik,  velges for 1 år

Vara: Julie Leonardsen,  velges for 1 år

Ungdomsrepresentant: Kaia  Rian, velges for 1 år

Ungdomsrepresentant: Matilde Kojen ,  velges for 1 år

Kontrollkomite: Else Pettersen (ikke på valg)

Kontrollkomite: Jan Letnes, velges for 2 år

